younusmohamed77/Tamil_Tamizh_Wikipedia_Text_Dataset_for_NLP huggingface dataset:
உருத்திர பசுபதி நாயனார்
{{தகவற்சட்டம் நாயன்மார் &lt;!--  விக்கிப்பீடியா:விக்கித் திட்டம் சைவம்--&gt;
 | பெயர்     = உருத்திர பசுபதி நாயனார்
 | படிமம்         =
 | படிமத் தலைப்பு      = 
 | படிம_அளவு       = 
 | குலம்      = அந்தணர்
 | காலம்  = 
 | பூசை_நாள் = புரட்டாசி அசுவினி
 | அவதாரத்_தலம் = தலையூர்	
 | முக்தித்_தலம் = தலையூர்	
 | சிறப்பு = 
 }}
 
 “முருகனுக்கும் '''உருத்திர பசுபதிக்கு''' மடியேன்” – [[திருத்தொண்டத் தொகை]]
 
 உருத்திர பசுபதி நாயனார் என்பவர் [[சைவ சமயம்|சைவ சமயத்தவர்களால்]] பெரிதும் மதிக்கப்படும் அறுபத்து மூன்று [[நாயன்மார்]]களில் ஒருவர் ஆவார்&lt;ref&gt;{{cite book|editor1-last=63 நாயன்மார்கள்|author2=|title=உருத்திர பசுபதி நாயனார்|volume= |publisher=தினமலர் நாளிதழ் |year=28 பிப்ரவரி     2011|page=|quote=|url=https://m.dinamalar.com/temple_detail.php?id=1935}}&lt;/ref&gt;. பொன்னி நதியால் வளம் சிறந்து விளங்கும் சோழ நாட்டில் தலைசிறந்து விளங்கும் ஓரூர் திருத்தலையூர். இத்திருத்தலையூரிலே [[அந்தணர்]] குலத்திலே பசுபதியார் என்னும் பெரியார் அவதரித்தார். இவர் சிவபெருமானது திருவடிகளில் நிறைந்த அன்பினையே பெருஞ் செல்வமெனக் கொண்டிருந்தார். இவ்வன்புச் செல்வத்தால் ஸ்ரீ உருத்திர மந்திரத்தைக் காதலித்தோதி வந்தார். இவர் தொடர்ந்து சில நாட்கள் தாமரைத் தடாகத்திலே கழுத்தளவு [[தண்ணீர்|தண்ணீரில்]] இரவு பகலாக நின்று கொண்டு இருகைகளையும் தலைமேற் குவித்துச் சிவனை மறவாத சிந்தையராய் அருமறையாகியப் பயனாகிய திருவுருத்திரத்தை வழுவாது ஓதும் நியதியுடையவராய் இருந்தார். இவர் தம் அருந்தவப்  பெருமையையும் வேதமந்திர நியதியின் மிகுதியையும் விரும்பிய இறைவர் இந்நாயனாருக்கு தீதிலாச் சிவலோக வாழ்வினை நல்கியருளினார்&lt;ref&gt;{{cite book|editor1-last=மகான்கள்|author2=|title=நாயன்மார்கள்|volume= |publisher=தினமலர் நாளிதழ் |year=30 ஜூலை 2010|page=|quote=|url=https://m.dinamalar.com/temple_detail.php?id=39}}&lt;/ref&gt;.
 
 == மேற்கோள்கள் ==
 {{Reflist}}
 #பெரிய புராணம் வசனம் - [[சிவதொண்டன் சபை]], [[யாழ்ப்பாணம்]]
 
 ----
 
 {{நாயன்மார்கள்}}
குலோத்துங்க சிங்கையாரியன்
'''குலோத்துங்க சிங்கையாரியன்''' யாழ்ப்பாணத்து [[ஆரியச் சக்கரவர்த்தி]] அரச வம்சத்தின் மூன்றாவது அரசனாவான். இவன் கி.பி 1284ஆம் ஆண்டு முதல் 1292 ஆம் ஆண்டு வரை யாழ்ப்பாணத்தை ஆட்சி செய்தான் என்று [[செ. இராசநாயகம்]] கணித்துள்ளார். இவன் குலசேகர சிங்கையாரியனின் மகனும், [[கூழங்கைச் சக்கரவர்த்தி]] என அழைக்கப்பட்ட முதல் ஆரியச் சக்கரவர்த்தியின் பேரனும் ஆவான். 
 
 இவனும் தன் முன்னோரைப் போலவே வேளாண்மை வளர்ச்சிக்கான நடவடிக்கைகளை எடுத்ததாக [[யாழ்ப்பாண வைபவமாலை]] கூறுகிறது. தரிசு நிலங்களைத் திருத்தி [[வேளாண்மை]]க்கு ஏற்ற நிலங்களாக இவன் மாற்றியதாக இந் நூல் கூறுகிறது. இவனுடைய 23 ஆண்டு ஆட்சிக் காலம் அமைதிக் காலமாக விளங்கியதாகவும் கூறப்படுகின்றது.
 
 இவனைத் தொடர்ந்து இவனது மகனான [[விக்கிரம சிங்கையாரியன்]] ஆட்சிப் பொறுப்பை ஏற்றான்.
 
 ==வெளியிணைப்புக்கள்==
 * [http://www.noolaham.net/library/books/03/256/256.pdf யாழ்ப்பாண வைபவமாலை] {{Webarchive|url=https://web.archive.org/web/20070930023924/http://www.noolaham.net/library/books/03/256/256.pdf |date=2007-09-30 }} நூலகம் இணையத் தளத்திலிருந்து.
விக்கிரம சிங்கையாரியன்
{{ Infobox monarch
 | name               = விக்கிரம சிங்கையாரியன்&lt;br&gt;Vickrama Cinkaiariyan
 | title              = [[யாழ்ப்பாண அரசு|யாழ்ப்பாண]] அரசன்
 | image= 
 | caption            = யாழ்ப்பாண அரசு சின்னம்
 | reign              = 1292-1302
 | coronation         = 
 | othertitles        = 
 | full name          = விக்கிரம சிங்கையாரியன்
 | native_lang1       = [[தமிழ்]]
 | native_lang1_name1 = விக்கிரம சிங்கையாரியன்
 | predecessor        = [[குலோத்துங்க சிங்கையாரியன்]]
 | successor          = [[வரோதய சிங்கையாரியன்]]
 | heir               = 
 | queen              = 
 | consort            = 
 | spouse 1           = 
 | royal house        = [[ஆரியச் சக்கரவர்த்திகள்]]
 | dynasty            = 
 | father             = குலோத்துங்க சிங்கையாரியன்
 | mother             = 
 | birth_date      = 
 | birth_place     = 
 | death_date      = 
 | death_place     = 
 | date of burial     = 
 | place of burial    = 
 }}
 '''விக்கிரம சிங்கையாரியன்''' [[யாழ்ப்பாண அரசு|யாழ்ப்பாணத்தை]] ஆட்சி செய்த [[ஆரியச் சக்கரவர்த்திகள்]] வம்சத்தைச் சேர்ந்த ஒரு அரசனாவான். இவ் வம்சத்தின் நான்காவது அரசனான இவன் கி.பி 1292 ஆம் ஆண்டிலிருந்து 1302 ஆம் ஆண்டு வரை ஆட்சி செய்தான்.
 
 இவன் காலம் உள்நாட்டுக் குழப்பங்கள் மிகுந்த காலமாக இருந்தது. அக்காலத்தில் யாழ்ப்பாணத்தில் வாழ்ந்த [[புத்த சமயம்|புத்த]] சமயத்தவரான [[சிங்களவர்|சிங்களவருக்கும்]], இந்துத் தமிழருக்கும் கலகம் மூண்டது. இரண்டு [[தமிழர்]] சிங்களவரால் கொல்லப்பட்டதைத் தொடர்ந்து சிங்களவர் தலைவனுக்கும் வேறு 17 பேருக்கும் விக்கிரம சிங்கையாரியன் [[மரண தண்டனை]] விதித்ததாகவும் மேலும் பலரைச் சிறையில் அடைத்ததாகவும் [[யாழ்ப்பாண வைபவமாலை]] மூலம் அறியக் கிடைக்கின்றது. இதனால் பெருமளவு சிங்கள மக்கள் யாழ்ப்பாணத்தை விட்டு நீங்கினர். எனினும் விக்கிரம சிங்கையாரியன் இறக்கும் வரை அவனுக்குச் சிங்களவர்களால் தொல்லைகள் இருந்தே வந்தன. 
 
 விக்கிரம சிங்கையாரியனைத் தொடர்ந்து அவனது மகன், [[வரோதய சிங்கையாரியன்]] யாழ்ப்பாண அரசனாக முடி சூட்டிக் கொண்டான்.
 
 ==வெளியிணைப்புக்கள்==
 * [http://www.noolaham.net/library/books/03/256/256.pdf யாழ்ப்பாண வைபவமாலை] {{Webarchive|url=https://web.archive.org/web/20070930023924/http://www.noolaham.net/library/books/03/256/256.pdf |date=2007-09-30 }} நூலகம் இணையத் தளத்திலிருந்து.
வரோதய சிங்கையாரியன்
'''வரோதய சிங்கையாரியன்''' யாழ்ப்பாணத்தை ஆண்ட ஆரியச் சக்கரவர்த்திகள் வம்சத்தைச் சேர்ந்த ஒரு அரசனாவான். புத்திக் கூர்மை உடையவனாயிருந்த இவன் கி.பி 1302 ஆம் ஆண்டுக்கும் 1325 ஆம் ஆண்டுக்கும் இடையில் யாழ்ப்பாணத்தை ஆண்டிருக்கக் கூடும் எனக் கூறப்படுகின்றது. இவன் [[விக்கிரம சிங்கையாரியன்|விக்கிரம சிங்கையாரியனின்]] மகனாவான். தனது தந்தையின் ஆட்சிக்காலத்தில் இடம்பெற்ற இனக் கலவரங்களுக்கான அடிப்படைகளைக் கண்டறிந்து உரிய நடவடிக்கைகளை எடுத்ததன் மூலம் நாட்டில் அமைதியை இவன் நிலை நிறுத்தியதாக [[யாழ்ப்பாண வைபவமாலை]] கூறுகிறது. 
 
 இவனைத் தொடர்ந்து இவனது மகன் [[மார்த்தாண்ட சிங்கையாரியன்]] அரசனானான். 
 
 ==வெளியிணைப்புக்கள்==
 * [http://www.noolaham.net/library/books/03/256/256.pdf யாழ்ப்பாண வைபவமாலை] {{Webarchive|url=https://web.archive.org/web/20070930023924/http://www.noolaham.net/library/books/03/256/256.pdf |date=2007-09-30 }} நூலகம் இணையத் தளத்திலிருந்து.
 
 [[பகுப்பு:யாழ்ப்பாண அரசர்கள்]]
மார்த்தாண்ட சிங்கையாரியன்
யாழ்ப்பாணத்து [[ஆரியச் சக்கரவர்த்தி]]கள் வம்சத்தைச் சேர்ந்தவனான '''மார்த்தாண்ட சிங்கையாரியன்''' கி.பி 1325 முதல் 1348 வரையான காலப்பகுதியை அண்டி யாழ்ப்பாணத்தை ஆட்சி செய்தான். இவன் முடி சூட்டிக் கொண்டபோது நாட்டில் அமைதி நிலவியது எனினும் இடைக் காலத்தில், [[யாழ்ப்பாண அரசு|யாழ்ப்பாண அரசின்]] பெருநிலப் பகுதியின் பகுதிகளில் அதிகாரம் செலுத்திவந்த [[வன்னியர்]] கலகம் செய்யலாயினர். இக் கலகங்களை மார்த்தாண்டன் இலகுவாக அடக்கினான். 
 
 நாட்டில் [[கல்வி]], [[வேளாண்மை]] ஆகிய துறைகளின் வளர்ச்சிக்காக நடவடிக்கைகளில் ஈடுபட்ட இவன் இரக்க குணம் கொண்டவனாக விளங்கினான். இவன் சுகவீனமுற்றுக் காலமானபோது நாட்டின் எல்லாத் தரப்பு மக்களும் இவனது இழப்புக்காக வர்ந்தினர்.
 
 இவனை அடுத்து இவன் மகன் [[குணபூஷண சிங்கையாரியன்]] அரசனானான்.
 
 ==வெளியிணைப்புக்கள்==
 * [http://www.noolaham.net/library/books/03/256/256.pdf யாழ்ப்பாண வைபவமாலை] {{Webarchive|url=https://web.archive.org/web/20070930023924/http://www.noolaham.net/library/books/03/256/256.pdf |date=2007-09-30 }} நூலகம் இணையத் தளத்திலிருந்து.
 
 [[பகுப்பு:யாழ்ப்பாண அரசர்கள்]]
குணபூஷண சிங்கையாரியன்
'''குணபூஷண சிங்கையாரியன்''' யாழ்ப்பாணத்தை ஆண்ட ஆரியச் சக்கரவர்த்திகள் வம்ச அரசர்களுள் ஒருவன். இவன், நாட்டு மக்களின் பேரன்பைப் பெற்று விளங்கிய [[மார்த்தாண்ட சிங்கையாரியன்|மார்த்தாண்ட சிங்கையாரியனின்]] மகனாவான். நாட்டைக் கல்வி மற்றும் தொழில் துறைகளில் வளர்ச்சியடையச் செய்ததன் மூலம், தனது தந்தையிலும் அதிகமாக, இவன் மக்களுடைய ஆதரவைப் பெற்றிருந்தான். உறுதியுடனும் நடுநிலைமையாகவும் ஆட்சி செலுத்திய இவன் முதிர்ந்த [[வயது]] வரை ஆட்சியில் இருந்தான். [[முதுமை]]யின் இயலாமை காரணமாக இறக்கும் முன்னரே ஆட்சிப் பொறுப்பைத் தனது மகனான [[வீரோதய சிங்கையாரியன்|வீரோதய சிங்கையாரியனிடம்]] ஒப்படைத்தான். 
 
 ==வெளியிணைப்புக்கள்==
 * [http://noolaham.org/wiki/index.php/%E0%AE%AF%E0%AE%BE%E0%AE%B4%E0%AF%8D%E0%AE%AA%E0%AF%8D%E0%AE%AA%E0%AE%BE%E0%AE%A3_%E0%AE%B5%E0%AF%88%E0%AE%AA%E0%AE%B5_%E0%AE%AE%E0%AE%BE%E0%AE%B2%E0%AF%88 யாழ்ப்பாண வைபவமாலை] நூலகம் இணையத் தளத்திலிருந்து.
வீரோதய சிங்கையாரியன்
'''வீரோதய சிங்கையாரியன்''' 14 ஆம் நூற்றாண்டின் பிற்பகுதியில் [[யாழ்ப்பாண அரசு|யாழ்ப்பாணத்தை]] ஆண்ட அரசனாவான். இவன் [[ஆரியச் சக்கரவர்த்தி]]கள் வம்சத்தைச் சேர்ந்தவன். இவனது ஆட்சிக்காலம் கி.பி 1371 முதல் 1394 வரையாகும் என [[செ. இராசநாயகம்|செ. இராசநாயகமும்]], 1344 முதல் 1380 வரையாகும் என [[சுவாமி ஞானப்பிரகாசர்|சுவாமி ஞானப்பிரகாசரும்]] கருதுகின்றனர். 
 
 இவன் காலத்தில் [[வன்னியர்]]கள் [[சிங்களவர்]]களைக் கலகம் செய்யுமாறு தூண்டி விட்டனர். சிங்களவரை அடக்கிய வீரோதயன், வன்னியர்மீது படையெடுத்து அவர்களைத் தண்டித்தான். 
 
 ==பாண்டியனுக்கு உதவி==
 
 அக் காலத்தில் [[தமிழகம்|தமிழகத்தில்]], பாண்டிநாட்டை சந்திரசேகர பாண்டியன் என்பவன் ஆண்டுவந்ததாகவும், அப்போது அந்நாட்டை எதிரிகள் தாக்கி அதனைக் கைப்பற்றிக்கொள்ள, [[பாண்டியன்]] தப்பி யாழ்ப்பாணத்துக்கு வந்ததாகவும் [[யாழ்ப்பாண வைபவமாலை]] குறிப்பிடுகின்றது. வீரோதய சிங்கையாரியன் நாட்டை இழந்த பாண்டியனுக்கு ஆதரவாகப் படைதிரட்டிச் சென்று அவனுக்குப் பாண்டிநாட்டை மீட்டுக் கொடுத்ததாகவும் அந்நூல் கூறுகிறது.
 
 மேற்கூறிய நிகழ்வு தொடர்பாகத் தமிழகத்திலிருந்து சான்றுகள் எதுவும் இல்லை. எனினும், 13 ஆம் நூற்றாண்டுக் கடைசியிலும், 14 ஆம் நூற்றாண்டுத் தொடக்கத்திலும், பாண்டிநாட்டை ஆண்ட [[முதலாம் மாறவர்மன் குலசேகர பாண்டியன்|முதலாம் மாறவர்மன் குலசேகரனின்]] மக்களான [[வீரபாண்டியன்]], [[சுந்தர பாண்டியன்]] இடையேயான பூசல்கள், இது தொடர்பில் [[மாலிக் கபூர்|மாலிக் கபூரின்]] பாண்டிநாட்டுப் படையெடுப்பு என்பவற்றுடன், வைபவமாலைக் கூற்றைத் தொடர்புபடுத்திய முதலியார் [[செ. இராசநாயகம்|இராசநாயகம்]], சுந்தர பாண்டியனையே வைபவமாலை சந்திரசேகர பாண்டியன் எனக் குறிப்பிட்டிருக்கக்கூடும் எனக் கருதுகிறார்&lt;ref&gt;இராசநாயகம், செ., 1993. பக். 355.&lt;/ref&gt;. 
 
 ==வீரோதயன் மரணம்==
 
 வீரோதய சிங்கையாரியன் இளம் வயதிலேயே மரணமானான். சாப்பிட்டுவிட்டுப் படுக்கைக்குச் சென்ற இவன் இரவில் படுக்கையிலேயே மரணமானான். இதனைத் தொடர்ந்து இவன் மகனான [[செயவீர சிங்கையாரியன்]] மிக இளம் வயதிலேயே அரசனாக முடி சூட்டிக் கொண்டான்.
 
 ==குறிப்புகள்==
 &lt;References/&gt;
 
 ==உசாத்துணைகள்==
 * இராசநாயகம், செ., ''பழங்கால யாழ்ப்பாணம்'', ஏசியன் எஜுகேஷனல் சர்வீசஸ், புது டில்லி, 1993. (முதற்பதிப்பு: கொழும்பு 1926)
 
 ==வெளியிணைப்புக்கள்==
 * [http://www.noolaham.net/library/books/03/256/256.pdf யாழ்ப்பாண வைபவமாலை] {{Webarchive|url=https://web.archive.org/web/20070930023924/http://www.noolaham.net/library/books/03/256/256.pdf |date=2007-09-30 }} நூலகம் இணையத் தளத்திலிருந்து.
விக்கிப்பீடியா:ஆண்டு நிறைவுகள்/சூலை 4
[[Image:Swami Vivekananda-1893-09-signed.jpg|right|100px]]
 '''[[சூலை 4]]''': [[ஐக்கிய அமெரிக்கா]] - விடுதலை நாள்
 *[[1803]] &amp;ndash; [[லூசியானா வாங்கல்|லூசியானா விலைக்கு வாங்கப்பட்ட]] செய்தி [[ஐக்கிய அமெரிக்கா|அமெரிக்க]] மக்களுக்கு அறிவிக்கப்படட்து.
 *[[1826]] &amp;ndash; அமெரிக்காவின் 3வது அரசுத்தலைவர் [[தாமசு ஜெஃபர்சன்]], 2ம் அரசுத்தலைவர் [[ஜான் ஆடம்ஸ்]] இறந்த அதே நாளில் இறந்தார். இதே நாளிலேயே [[அமெரிக்க விடுதலைச் சாற்றுரை]] 15 ஆண்டுகளுக்கு முன்னர் ஏற்றுக்கொளப்பட்டது.
 *[[1837]] &amp;ndash; உலகின் முதலாவது அதி-தூர [[தொடர்வண்டிப் போக்குவரத்து]], [[பர்மிங்காம் (ஐக்கிய இராச்சியம்)|பர்மிங்காம்]], [[லிவர்பூல்]] நகர்களுக்கிடையே தொடங்கப்பட்டது.
 *[[1902]] &amp;ndash; [[இந்தியா]]வின் [[சமயம்|சமய]]த் தலைவர் '''[[சுவாமி விவேகானந்தர்]]''' (படம்) இறப்பு.
 *[[1946]] &amp;ndash; 381 ஆண்டு கால குடியேற்றவாதிகளின் ஆட்சியின் பின்னர் [[பிலிப்பீன்சு]] [[ஐக்கிய அமெரிக்கா]]விடம் இருந்து விடுதலை அடைந்தது.
 *[[1947]] &amp;ndash; [[பிரித்தானிய இந்தியாவின் மாகாணங்களும், ஆட்சிப் பகுதிகளும்|பிரித்தானிய இந்தியா]]வை இந்தியா, [[பாக்கித்தான்]] என இரண்டு நாடுகளாகப் பிரிக்கும் சட்டமூலம் [[ஐக்கிய இராச்சியத்தின் மக்களவை]]யில் முன்வைக்கப்பட்டது.
 *[[1951]] &amp;ndash; [[வில்லியம் ஷாக்லி]] [[இருமுனை சந்தி திரிதடையம்|திரான்சிஸ்டரைத்]] தாம் கண்டுபிடித்ததாக அறிவித்தார்.
 '''[[சு. இராசரத்தினம்]]''' (பி.&amp;nbsp;[[1884]]){{·}} '''[[சீனிவாசகம் ஸ்ரீ பத்மராஜா|எஸ். பி. சீனிவாசகம்]]''' (இ.&amp;nbsp;[[1975]]){{·}} '''[[கோவை மகேசன்]]''' (இ.&amp;nbsp;[[1992]])&lt;br/&gt;
செயவீர சிங்கையாரியன்
'''செயவீர சிங்கையாரியன்''' யாழ்ப்பாணத்து [[ஆரியச் சக்கரவர்த்தி]]கள் வம்சத்தில் வந்த ஒரு அரசனாவான். இவனது தந்தையான [[வீரோதய சிங்கையாரியன்]] எதிர்பாராமல் மரணமானதைத் தொடர்ந்து இளம் வயதிலேயே முடி சூட்டிக் கொண்டவன் இவன். 
 
 ==கண்டியரசனுடன் போர்==
 செயவீரன், தன் காலத்தில் கண்டியை ஆண்ட புவனேகபாகு என்பவனுடன் போரிட்டு அவனை வென்றதாக [[யாழ்ப்பாண வைபவமாலை]] கூறும். பின்னர் பராக்கிரமபாகு என்பவன் பாண்டியன் முன்னிலையில் [[திறை]] தருவதாக ஒப்பந்தம் செய்துகொண்டு இழந்த நாட்டைப் பெற்று ஆட்சி செய்து வந்தான். இவனும் இவனுக்குப் பின் வந்தவர்களும் செயவீரன் காலம் வரையில் திறை செலுத்தி வந்தனர் என்பது வைபவமாலையின் கூற்று. 
 
 ==செயவீரன் மரணம்==
 நீண்டகாலம் வெற்றிகரமாக ஆட்சி புரிந்த செயவீரன், காலமானபின் இவன் மகனான [[குணவீர சிங்கையாரியன்]] ஆட்சிப் பொறுப்பை ஏற்றுக் கொண்டான்.
 
 ==இவற்றையும் பார்க்கவும்==
 * [[யாழ்ப்பாண அரசர்களின் பட்டியல்]]
 
 ==வெளியிணைப்புக்கள்==
 * [http://www.noolaham.net/library/books/03/256/256.pdf யாழ்ப்பாண வைபவமாலை] {{Webarchive|url=https://web.archive.org/web/20070930023924/http://www.noolaham.net/library/books/03/256/256.pdf |date=2007-09-30 }} நூலகம் இணையத் தளத்திலிருந்து.
 
 [[பகுப்பு:யாழ்ப்பாண அரசர்கள்]]
குணவீர சிங்கையாரியன்
'''குணவீர சிங்கையாரியன்''' யாழ்ப்பாணத்தை ஆண்ட [[ஆரியச் சக்கரவர்த்தி]]களுள் ஒருவன். இவன் தந்தையான [[செயவீர சிங்கையாரியன்|செயவீர சிங்கையாரியனைத்]] தொடர்ந்து குணவீரன் பட்டத்துக்கு வந்தான். இவன் பட்டத்துக்கு வந்த ஆண்டு [[1414]] அல்லது [[1417]] ஆகும். குணவீரனது மகனே [[கனகசூரிய சிங்கையாரியன்]] ஆவான்.
 {{குறுங்கட்டுரை}}
விக்கிப்பீடியா:ஆண்டு நிறைவுகள்/சூலை 5
[[Image:NewtonsPrincipia.jpg|right|120px]]
 '''[[சூலை 5]]''': [[வெனிசுவேலா]], [[அல்சீரியா]], [[கேப் வர்டி]]: விடுதலை நாள்
 *[[1594]] &amp;ndash; [[தந்துறைப் போர்]]: [[போர்த்துகல் பேரரசு|போர்த்துக்கீசப்]] படையினர் [[பேரோ லொபேஸ் டி சூசா]] தலைமையில் [[கண்டி இராச்சியம்]] மீது திடீர்த் தாக்குதலை ஆரம்பித்துத் தோல்வியடைந்தனர்.
 *[[1687]] &amp;ndash; [[ஐசாக் நியூட்டன்]] தனது புகழ்பெற்ற ''[[பிரின்சிப்பியா மாத்தமாட்டிக்கா (நியூட்டன்)|பிரின்சிப்பியா மாத்தமாட்டிக்கா]]'' நூலை (படம்) வெளியிட்டார்.
 *[[1950]] &amp;ndash; [[சியோனிசம்]]: [[யூதர்]]கள் அனைவரும் [[இஸ்ரேல்|இசுரேலில்]] குடியேற அனுமதி அளிக்கும் சட்டம் இசுரேலில் கொண்டுவரப்பட்டது.
 *[[1977]] &amp;ndash; [[பாக்கித்தான்|பாக்கித்தானில்]] இடம்பெற்ற [[இராணுவப் புரட்சி]]யில் மக்களால் தெரிவு செய்யப்பட்ட முதலாவது [[பாக்கித்தான் பிரதமர்|பிரதமர்]] [[சுல்பிக்கார் அலி பூட்டோ]] பதவி இழந்தார்.
 *[[1987]] &amp;ndash; [[ஈழப் போர்]]: [[விடுதலைப் புலிகள்|விடுதலைப் புலிகளின்]] முதல் [[கரும்புலிகள்|கரும்புலி]]த் தாக்குதல் [[மில்லர்|மில்லரினால்]] [[யாழ்ப்பாணம்]], [[நெல்லியடி]] இராணுவ முகாம் மீது நடத்தப்பட்டது.
 *[[2016]] &amp;ndash; [[யூனோ (விண்கலம்)|யூனோ]] விண்கலம் [[வியாழன் (கோள்)|வியாழன்]] கோளை அடைந்து தனது 20-மாத ஆய்வை அக்கோளில் ஆரம்பித்தது.
 '''[[வண்ணச்சரபம் தண்டபாணி சுவாமிகள்]]''' (இ.&amp;nbsp;[[1898]]){{·}} '''[[அ. கி. பரந்தாமனார்]]''' (பி.&amp;nbsp;[[1902]]){{·}} '''[[கு. அழகிரிசாமி]]''' (இ.&amp;nbsp;[[1970]])&lt;br/&gt;
விக்கிப்பீடியா:ஆண்டு நிறைவுகள்/சூலை 6
[[படிமம்:Joseph Meister.jpg|right|100px]]
 '''[[சூலை 6]]''':
 *[[1535]] &amp;ndash; சேர் [[தாமஸ் மோர்]] நாட்டுத் துரோகத்துக்காக [[இங்கிலாந்து|இங்கிலாந்தின்]] [[இங்கிலாந்தின் எட்டாம் ஹென்றி|எட்டாம் என்றி]] மன்னரினால் தூக்கிலிடப்பட்டார்.
 *[[1557]] &amp;ndash; [[இங்கிலாந்தின் முதலாம் மேரி]]யின் கணவர் [[எசுப்பானியாவின் இரண்டாம் பிலிப்பு]] மன்னர் பிரான்சுடன் போர் புரிவதற்காக டோவர் துறையில் இருந்து புறப்பட்டார். மேரி தனது கணவரைப் பின்னர் பார்க்கவில்லை.
 *[[1885]] &amp;ndash; [[லூயி பாஸ்ச்சர்]] தான் கண்டுபிடித்த [[தடுப்பு மருந்து|தடுப்பூசி]] மருந்தை [[வெறிநாய்க்கடி நோய்|வெறிநாய்க்கடி]]யினல் நோய் வாய்ப்பட்ட 9 வயது '''[[யோசப் மைசிட்டர்]]''' (படம்) என்ற சிறுவனில் வெற்றிகரமாகச் சோதனை செய்தார்.
 *[[1892]] &amp;ndash; [[தாதாபாய் நௌரோஜி]] [[பிரித்தானியா|பிரித்தானிய]] நாடாளுமன்றத்தின் முதலாவது [[இந்தியா|இந்திய]]ப் பிரதிநிதியாகத் தேர்ந்தெடுக்கப்பட்டார்.
 *[[1956]] &amp;ndash; [[சிங்களம்]] [[இலங்கை]]யின் அதிகாரபூர்வ மொழியானது.
 *[[1962]] &amp;ndash; [[இலங்கை]]ப் பிரதமர் [[எஸ். டபிள்யூ. ஆர். டி. பண்டாரநாயக்கா]]வைக் கொலை செய்த குற்றத்திற்காக சோமாராம தேரர் என்ற [[பௌத்தம்|பௌத்த]]த் துறவி தூக்கிலிடப்பட்டார்.
 '''[[பரிதிமாற் கலைஞர்]]''' (பி.&amp;nbsp;[[1870]]){{·}} '''[[மௌனி]]''' (இ.&amp;nbsp;[[1985]]){{·}} '''[[கார்த்திகேசு சிவத்தம்பி]]''' (இ.&amp;nbsp;[[2011]])&lt;br/&gt;
பகுப்பு:ஆய்விதழ்கள்
இது அறிவியல், குமுகவியல் மற்றும் பல்வேறு அறிவுத்துறை ஆய்விதழ்களின் பகுப்பு. இதில் [[ஆங்கிலம்]], [[ஜெர்மன் மொழி|செருமன் மொழி]], [[பிரெஞ்சு மொழி]], [[தமிழ்]] மற்றும் அனைத்து மொழிகளிலும் வெளிவரும் ஆய்விதழ்களும் அடங்கும்.
காசி நயினார்
'''காசி நயினார்''' என்பவன் [[யாழ்ப்பாண அரசு|யாழ்ப்பாணத்தில்]] போத்துக்கீசரின் ஆதிக்கம் தொடங்கிய 1560 களில் அந் நாட்டை ஆண்ட அரசன் ஆவான். [[சங்கிலி]] அரசனைத் தொடர்ந்து பட்டத்துக்கு வந்த [[புவிராஜ பண்டாரம்]] என்பவனை அகற்றிவிட்டு யாழ்ப்பாண அரசை இவன் கைப்பற்றிக் கொண்டான். இவன் யாழ்ப்பாணத்து அரச பதவிக்கு வாரிசு உரிமையற்றவன் என்பதனால், இவனை அகற்றுவதற்காக இவன் எதிராளிகள் சிலர், அக்காலத்தில் [[மன்னார்]]த் தீவைக் கைப்பற்றி ஆண்டுகொண்டிருந்த [[போத்துக்கீசர்|போத்துக்கீசரின்]] தளபதியான [[தொம் ஜெரமியோ டீ அசவீடோ]] என்பவனிடம் முறையிட்டனர். யாழ்ப்பாண அரசியலில் தலையிடுவதற்கு இதை ஒரு வாய்ப்பாகக் கருதிய தளபதி யாழ்ப்பாணத்துக்கு வந்து காசி நயினாரை அகற்றிவிட்டு இன்னொருவனை அரசனாக்கித் திரும்பினான். காசி நயினார் [[சிறை]]யில் அடைக்கப்பட்டான். போத்துக்கீசத் தளபதி மன்னாருக்குத் திரும்பியதும், காசி நயினாரின் ஆதரவாளர்கள் புதிய அரசனைக் கொன்று, காசி நயினாரைச் சிறைமீட்டதுடன் அவனை மீண்டும் பதவியில் அமர்த்தினர். 
 
 இந் நிகழ்வைக் கேள்வியுற்ற போத்துக்கீசத் தளபதி சினம் கொண்டான். காசி நயினாரைச் [[சூழ்ச்சி]]யால் கொல்ல எண்ணி, அவன் அரண்மனைப் பணியாள் ஒருவனுக்குக் [[கையூட்டு]]க் கொடுத்து அரசன் உண்ணும் உணவில் [[நஞ்சு]] கலந்து அவனைக் கொன்றான்.
 
 ==உசாத்துணைகள்==
 * ஞானப்பிரகாசர், சுவாமி., ''யாழ்ப்பாண வைபவ விமர்சனம்: தமிழரசர் உகம்'', ஏசியன் எஜுகேஷனல் சர்வீசஸ், புது டில்லி, 2003 (முதற் பதிப்பு 1928, அச்சுவேலி)
 
 ==இவற்றையும் பார்க்கவும்==
 * [[யாழ்ப்பாணத்தில் போத்துக்கீசர் ஆட்சி]]
 * [[யாழ்ப்பாண அரசர்களின் பட்டியல்]]
 
 ==வெளியிணைப்பு==
 * [http://www.noolaham.net/library/books/03/257/257.pdf யாழ்ப்பாண வைபவ விமர்சனம்] {{Webarchive|url=https://web.archive.org/web/20070927191340/http://www.noolaham.net/library/books/03/257/257.pdf |date=2007-09-27 }} - நூலகம் திட்டம்
 
 [[பகுப்பு:யாழ்ப்பாண அரசர்கள்]]
பெரியபிள்ளை
'''பெரிய பிள்ளை பண்டாரம்''', செகராசசேகரன் என அரியணைப் பெயர் கொண்டவர்களில் எட்டாவது [[ஆரியச் சக்கரவர்த்தி]]யுமாகிய, [[யாழ்ப்பாண அரசு|யாழ்ப்பாண]] அரசன் ஆவான். இவனைக் குறித்து மிகக் குறைவான தகவல்களே ஆய்வாளர்களுக்குக் கிடைத்துள்ளன. [[காசி நயினார்|காசி நயினாரைக்]] சூழ்ச்சியால் கொன்றபின், [[மன்னார்|மன்னாரில்]] இருந்த போர்த்துக்கீசத் தளபதியால் இவன் மன்னன் ஆக்கப்பட்டவன். [[ஜார்ஜ் தெமேலோ]] என்னும் அத் தளபதி 1570 ஆம் ஆண்டு வரையிலேயே பதவியில் இருந்தவன் என்பதால், பெரிய பிள்ளையின் ஆட்சி 1570 ஆம் ஆண்டுக்கு முன்னரே தொடங்கிவிட்டது என்பது உறுதி. 1582 ஆம் ஆண்டில் அரசுக்கு உரிமையற்றவனான [[புவிராஜ பண்டாரம்]] என்பான் யாழ்ப்பாணத்தை ஆண்டது பற்றிய குறிப்புக்கள் வேறு மூலங்களில் காணப்படுவதால், பெரிய பிள்ளையின் ஆட்சி 1572 ஆம் ஆண்டுக்கு முன்னரே முடிந்து விட்டது என்பதும் தெரிகிறது. 
 
 இவை தவிர தற்காலத்தில் கிடைக்கும் போத்துக்கீசர் காலத் தகவல்களின்படி புவிராஜ பண்டாரத்தைத் தொடர்ந்து ஆட்சியில் இருந்த [[எதிர்மன்ன சிங்கன்]] பெரிய பிள்ளையின் மகன் ஆவான் என்பதும் தெரியவந்துள்ளது.
 
 ==உசாத்துணைகள்==
 * ஞானப்பிரகாசர், சுவாமி., ''[[யாழ்ப்பாண வைபவ விமர்சனம்]]: தமிழரசர் உகம்'', ஏசியன் எஜுகேஷனல் சர்வீசஸ், புது டில்லி, 2003 (முதற் பதிப்பு 1928, அச்சுவேலி)
 
 ==இவற்றையும் பார்க்கவும்==
 * [[யாழ்ப்பாணத்தில் போத்துக்கீசர் ஆட்சி]]
 * [[யாழ்ப்பாண அரசர்களின் பட்டியல்]]
 
 ==வெளியிணைப்பு==
 * [http://www.noolaham.net/library/books/03/257/257.pdf யாழ்ப்பாண வைபவ விமர்சனம்] {{Webarchive|url=https://web.archive.org/web/20070927191340/http://www.noolaham.net/library/books/03/257/257.pdf |date=2007-09-27 }} - நூலகம் திட்டம்
 
 [[பகுப்பு:யாழ்ப்பாண அரசர்கள்]]
புவிராஜ பண்டாரம்
'''புவிராஜ பண்டாரம்''' 1580 களின் தொடக்கத்திலிருந்து 1640 ஆம் ஆண்டுவரை யாழ்ப்பாணத்தை ஆண்ட மன்னனாவார்.பெரிய பண்டாரம்  என்னும் அரசனுக்குப் பின் அரசு கட்டிலேறிய இவர் அக் காலத்தில் யாழ்ப்பாண அரசில் செல்வாக்குச் செலுத்திய போத்துக்கீசியர்களுக்கு ராஜ எதிரியாக திகழ்ந்தவர்.
 
 ==கண்டி இளவரசிக்கு அடைக்கலம்==
 கண்டி அரச மரபினரின் வரலாற்றோடு தொடர்புள்ள சில நிகழ்வுகள் மூலமே புவிராஜ பண்டாரம் முதன் முதலாக அறியப்படுகிறார். 1582 ஆம் ஆண்டையொட்டிய காலப்பகுதியில் சீதாவாக்கை அரசன், கண்டி மீது படையெடுக்கவே, கண்டி அரசன் குடும்பத்தோடு [[திருகோணமலை]]க்கு ஓடுகிறான். அங்கே அரசனும் அரசியும் இறக்க, அவர்களுடைய சிறுவயது மகளும், மருமகனான இளவரசன் [[யமசிங்கன்|யமசிங்கனும்]] யாழ்ப்பாணத்துக்கு வந்து புவிராஜ பண்டாரத்திடம் அடைக்கலம் புகுகின்றனர். இந்தச் சிறுமியே பிற்காலத்தில் கண்டியரசனான [[விமலதர்மசூரிய|விமலதர்மசூரியனை]] மணந்து கண்டி அரசியான [[டோனா கத்தறீனா]] என்பவளாகும்.
 
 ==மன்னாரில் போத்துக்கீசரோடு போர்==
 [[போத்துக்கீசர்]] கைப்பற்றி வைத்திருந்த யாழ்ப்பாணத்துக்குச் சொந்தமான [[மன்னார்]]த் தீவில் இருந்து அவர்களைத் துரத்தி அவ்விடத்தை விடுவிப்பதில் புவிராஜ பண்டாரம் தீவிரமாக இருந்ததாகத் தெரிகிறது. 1590 ஆம் ஆண்டுவாக்கில் பெரும் படையுடனும், ஆயுத தளவாடங்களுடனும் மன்னாரைத் தாக்கினார். இருந்தும், அக்காலத்து நவீன ஆயுதங்களைக் கையாள்வதில் யாழ்ப்பாணத்துப் படைகளுக்குப் போதிய பயிற்சி இல்லாததாலோ என்னவோ இம் முயற்சியில் புவிராஜ பண்டாரத்துக்கு வெற்றி கிட்டவில்லை. 1591 ஆம் ஆண்டில் மீண்டும் தென்னிந்தியக் கப்பல் தலைவனான [[கொட்டி மூசா மரிக்கார்]] என்பவனோடு சேர்ந்து கொண்டு மன்னாரைத் தாக்க முயற்சித்தும் மீண்டும் அவருக்குத் தோல்வியே கிடைத்தது.
 
 ==போத்துக்கீசரின் யாழ்ப்பாணப் படையெடுப்பு==
 புவிராஜ பண்டாரத்தைத் தண்டிக்க எண்ணிய போத்துக்கீசர் 1591 ஆம் ஆண்டில் [[அந்தரே பூர்த்தாடு]] என்பவன் தலைமையில் யாழ்ப்பாணத்தின்மீது படையெடுத்தனர். நிகழ்ந்த போரில் நல்லூருட் புகுந்த போத்துக்கீசர் படை அரசனைப் பிடித்தனர். அரசத் துரோகக் குற்றம் சுமத்தப்பட்ட அவன் தலை கொய்யப்பட்டு இறந்தான். 
 
 
 ==உசாத்துணைகள்==
 * ஞானப்பிரகாசர், சுவாமி., ''[[யாழ்ப்பாண வைபவ விமர்சனம்]]: தமிழரசர் உகம்'', ஏசியன் எஜுகேஷனல் சர்வீசஸ், புது டில்லி, 2003 (முதற் பதிப்பு 1928, அச்சுவேலி)
 
 ==இவற்றையும் பார்க்கவும்==
 * [[யாழ்ப்பாணத்தில் போத்துக்கீசர் ஆட்சி]]
 * [[யாழ்ப்பாண அரசர்களின் பட்டியல்]]
 
 ==வெளியிணைப்பு==
 * [http://www.noolaham.net/library/books/03/257/257.pdf யாழ்ப்பாண வைபவ விமர்சனம்] {{Webarchive|url=https://web.archive.org/web/20070927191340/http://www.noolaham.net/library/books/03/257/257.pdf |date=2007-09-27 }} - நூலகம் திட்டம்
 
 [[பகுப்பு:யாழ்ப்பாண அரசர்கள்]]
விக்கிப்பீடியா:ஆண்டு நிறைவுகள்/சூலை 7
[[Image:Joan of Arc miniature graded.jpg|right|100px]]
 '''[[சூலை 7]]''': [[சொலமன் தீவுகள்]] - விடுதலை நாள் ([[1978]])
 *[[1456]] &amp;ndash; '''[[ஜோன் ஆஃப் ஆர்க்]]''' (படம்) குற்றமற்றவர் என அவர் தூக்கிலிடப்பட்டு 25 ஆண்டுகளின் பின்னர் தீர்ப்பளிக்கப்பட்டது.
 *[[1865]] &amp;ndash; [[ஆபிரகாம் லிங்கன்]] கொலை தொடர்பான நால்வர் தூக்கிலிடப்பட்டனர்.
 *[[1896]]  &amp;ndash; [[இந்தியா]]வில் முதற் தடவையாக [[பம்பாய்|பம்பாயில்]] [[இந்தியத் திரைப்படத்துறை|திரைப்படம்]] அறிமுகப்படுத்தப்பட்டது.
 *[[1915]] &amp;ndash; [[1915 சிங்களவர் முசுலிம்கள் கலவரம்|சிங்கள-முசுலிம் கலவரம்]]: [[பிரித்தானிய இலங்கை|இலங்கை]]யில் [[இலங்கைச் சோனகர்|முசுலிம்]]களுக்கு எதிராக வன்முறைகளைத் தூண்டி விட்டார் என்ற குற்றச்சாட்டில் என்றி பெதிரிசு என்ற இராணுவ அலுவலர் கொழும்பில் தூக்கிலிடப்பட்டார்.
 *[[1980]] &amp;ndash; [[ஈரான்|ஈரானில்]] [[இசுலாமியச் சட்ட முறைமை]] நடைமுறைக்கு வந்தது.
 *[[2005]]  &amp;ndash; [[லண்டன்|லண்டனில்]] 4 சுரங்கத் [[தொடருந்து]] நிலையங்களில் இடம்பெற்ற தொடர் குண்டுவெடிப்புகளில் 56 பேர் கொல்லப்பட்டனர்.
 '''[[இரட்டைமலை சீனிவாசன்]]''' (பி.&amp;nbsp;[[1859]]){{·}} '''[[அரு. ராமநாதன்]]''' (பி.&amp;nbsp;[[1924]]){{·}} '''[[கா. மு. ஷெரீப்]]''' (இ.&amp;nbsp;[[1994]])&lt;br/&gt;
மனித மண்டையோடு
[[படிமம்:Human_skull_side_simplified_bones_ta.png|thumb|250px|மனித மண்டையோட்டின் எளிமைப்படுத்திய பக்கத் தோற்றம்.]]
 [[படிமம்:Human_skull_front_bones_ta.png|thumb|250px|மனித மண்டையோட்டின் எளிமைப்படுத்திய முன்புறத் தோற்றம்.]]
 
 [[மனிதர்]]களில், வளர்ந்தவர்களின் '''மண்டையோடு''' பொதுவாக 22 [[எலும்பு]]களால் ஆனது. இவற்றுள், [[கீழ்த் தாடை எலும்பு]] தவிர்ந்த எனையவை அசையாத, [[தையல் மூட்டு]]க்களால் ஒன்றுடன் ஒன்று பிணைக்கப்பட்டவை.
 
 [[மூளை]]யையும், [[மூளைத் தண்டு|மூளைத் தண்டையும்]] சுற்றி அமைந்த பாதுகாப்புக் கவசமான [[மண்டை அறை]] எட்டு எலும்புகளைக் கொண்டது. முகத்தைத் தாங்கும் எலும்புகள் பதினான்கு ஆகும். [[நடுக்காதுச் சிற்றெலும்புகள்]] ஆறு, [[பொட்டு எலும்பு]]களினால் மூடப்பட்டுள்ளன. பிற மண்டையோட்டு எலும்புகளுடன் பொருத்தப்படாது இருப்பதனால், குரல்வளையைத் தாங்கும் எலும்பு பொதுவாக மண்டையோட்டின் ஒரு பகுதியாகக் கணிக்கப்படுவதில்லை.
 
 மண்டையோட்டில், [[மூச்சுத் தோலிழைமம்|மூச்சுத் தோலிழைமங்களால்]] மூடப்பட்டனவும், [[வளி]] நிரம்பியனவுமான [[குழிப்பை]]கள் காணப்படுகின்றன. இக் குழிப்பைகளின் செயற்பாடு என்ன என்பது விவாதத்துக்கு உரியதாகவே உள்ளது. எனினும் இவை, மண்டையோட்டின் பலத்தை அதிகம் குறைக்காமல் அதன் [[நிறை]]யைக் குறைக்க உதவுகின்றன. இவை குரலில் ஏற்படுகின்ற [[ஒத்ததிர்வு]]க்கும் உதவுவதுடன், மூக்கு வழியாக உள்ளிழுக்கப்படும் வளியை வெப்பமாகவும், ஈரப்பற்றுடனும் வைத்திருக்கவும் பயன்படுகின்றன.
 
 == இவற்றையும் பார்க்கவும் ==
 [[மனித எலும்புகள் பட்டியல்]]
 
 [[உடல் உறுப்புக்கள்]]
 
 [[பகுப்பு:எலும்புகள்]]